Chenga kana kuchenga (keep close, preserve). Chenga ose manhanga hapana risina mhodzi - apa kureva koshesa dzose, chengetedza - (value, be thrifty). Vana vangu vakachengana nababa vavo kwazvo kwazvo - apa kureva, "my children are deeply attached to their father and he to them". Chengera mwana kuti arege kutsikwa - apa kureva ita kuti mwana arambe ari pedyo. Jengamai zvinoreva mwana anofarira kugara pedyo naamai vake zvakanyanya. Jengadenga (Horizon in English) zvinoreva apo panoita kunge panosangana nyika nedenga. VaMambwe vanoti ulwanzi (horizon) kureva jengadenga. VaFwe vanoti -cengeka (be close to) kureva kuchenga. Mamwe mazwi: -cenzi.